Ο Ιατρικός Σύλλογος Αθηνών (ΙΣΑ), με ανακοίνωσή του, καταδικάζει τις απόψεις που εξέφρασε ο γιατρός καρδιολόγος και μέλος του, Φαίδων Βόβολης σχετικά με τον κορωνοϊό.

Ο ΙΣΑ, μετά και το κατέβασμα της σχετικής ανάρτησης του Φ. Βόβολη στο Facebook, αναφέρει:

«Ο Ιατρικός Σύλλογος Αθηνών, πληροφορούμενος τη δημοσίευση – ανάρτηση συναδέλφου, ιατρού – καρδιολόγου στα μέσα κοινωνικής δικτύωσης, επιθυμεί να δηλώσει κατηγορηματικά ότι καταδικάζει κάθε δημοσιοποίηση προσωπικών και ατεκμηρίωτων επιστημονικά απόψεων, που δημιουργούν ανασφάλεια στο ευρύ κοινό».

Και προσθέτει: «Η προαναφερθείσα δημοσίευση επιχειρεί να διαστρεβλώσει την επιστημονική αλήθεια και να υπονομεύσει το έργο της Πολιτείας και της Ειδικής Επιτροπής των Λοιμοξιωλόγων που έχει συσταθεί για τον περιορισμό της διασποράς του κορωνοϊού. Τέτοιες ενέργειες είναι καταδικαστέες και αποπροσανατολιστικές. Ως ιατρικό σώμα θα πρέπει να επιδείξουμε τη σοβαρότητα και σύνεση που αρμόζει στο κύρος του ιατρικού λειτουργήματος. Ο ΙΣΑ ασφαλώς αναγνωρίζει την ελευθερία της έκφρασης, αλλά, υπό τις παρούσες συνθήκες της παγκόσμιας πανδημίας, δεν θα ανεχτεί παρουσίες στα ΜΜΕ ή τη δημοσίευση με κάθε μέσο προσωπικών απόψεων, που εγείρουν την υπόνοια ότι γίνονται είτε κακόβουλα είτε για λόγους προσωπικής προβολής. Αποτελεί «γροθιά» στην ίδια την αξιοπρέπεια του ιατρικού λειτουργήματος και ο ΙΣΑ με εντολή του Προέδρου του θα προβεί σε κάθε ενέργεια που απαιτείται σε ποινικό και πειθαρχικό επίπεδο».

Η ανάρτηση του Φαίδων Βόβολη η οποία προκάλεσε αντιδράσεις:

«ΑΣΦΑΛΩΣ και ΔΙΑΦΩΝΩ με τα μέτρα αυτά.

Κοροϊδεύουν τον κόσμο.

Με 500 κρούσματα και 15 νεκρούς έκλεισαν μέσα μία χώρα.

Σας λένε για ‘εκθετική αύξηση’.

Μα ιατρικώς ΠΑΝΤΑ σε μια ίωση υπάρχει εκθετική αύξηση.

Φυσιολογικό.

Τον Φεβρουάριο τα κρούσματα γρίπης ήταν πάνω από 300.000 στην Ελλάδα και οι προκαλούμενοι θάνατοι γύρω στους 1300.

Αλλά δεν σας είπαν κάτι…

Και κάθε χρόνο τέτοια περίπου νούμερα υπάρχουν.

Στην Ιταλία τα θύματα το 2018 με μια επιδημία γρίπης ήταν περί τα 25.000!

Δεν έγινε τίποτα.

Ο πρόεδρος του ΠΟΥ προ μηνός είπε πως ετησίως έχουμε 60.000 νεκρούς από την γρίπη.

Οι τεθνηκότες αυτοί είναι κατά συντριπτική πλειοψηφία άνθρωποι με χρόνια νοσήματα.

Πάντα ως ιατρική κοινότητα προσπαθούμε ΕΝΑΓΩΝΙΩΣ να τους προστατεύσουμε.ΠΑΝΤΑ.

Με σχετική απομόνωση.

Τώρα ξαφνικά τους θυμήθηκαν και αιτιώνται πως έχουμε γονείς, παππούδες ως οικογένεια;

Προσβλητικό.

Εμείς ΠΑΝΤΑ τους προστατεύουμε.

Διάλεξαν πειθήνιο όργανο, ως εκ χαρακτήρα – αν και τον ΣΥΜΠΑΘΩ ως άνθρωπο-λοιμωξιολόγο, υπάκουο στο σύστημα, για να τα περάσουν στον κόσμο όλα αυτά.

Είτε με τη λογική, είτε με το συναίσθημα.

Ο ίδιος έλεγε εντελώς ΑΛΛΑ προ 2 μηνών!

Θα μου πείτε,η διαφορά είναι πως δεν έχουμε το εμβόλιο για να προστατεύσουμε τους ανθρώπους..

Το εμβόλιο…

ΤΟ ΕΜΒΟΛΙΟ…

Ο ένας λόγος που γίνονται όλα..

Και μετά φυσικά θα σας πούνε “ΥΠΟΧΡΕΩΤΙΚΟ” το εμβόλιο για να μην γίνουν τα περσινά..!

Θυμάστε την Ιταλία, θα σας λένε..

ΟΧΙ, υποχρεωτικό εμβόλιο δεν θα γίνει ΠΟΤΕ.

Ας το περάσουν από όσους νόμους θέλουν..

Έχουν πείσει μέσω της πλύσης εγκεφάλου των ΜΜΕ τον κόσμο και καταφέρονται ενάντια σ αυτούς τους λίγους, κακούς, ανεύθυνους συμπολίτες μας…

Σταθείτε κοντά και σ αυτούς που φοβούνται και σ εκείνους που δεν φοβούνται!

Μην διχάζεστε.

Οκ νέα ίωση, οκ να προστατευθούν όπως ΠΑΝΤΑ οι ευπαθείς, οκ ας είμαστε προσεκτικοί, μα όχι όλο αυτό!

Είχαν προετοιμάσει σαφέστατα τον εγκλεισμό και τον προετοίμαζαν με κλιμάκωση τις τελευταίες μέρες.. Το γνωρίζαμε!

Ξαφνικά κάποιοι απείθαρχοι που έβγαιναν έξω.. κάποιοι που περνούσαν τα διόδια, κάποιοι που πήγαιναν εκκλησίες, θάλασσα, πικ νικ , ΤΗΝ ΩΡΑ που εμείς βλέπαμε ΤΑ ΠΑΝΤΑ ΕΡΗΜΩΜΕΝΑ!

Το ξέραμε για τον εγκλεισμό εδώ και 10 μέρες!

Ότι κι αν γινόταν…

ΕΛΕΓΧΟΥΝ το μυαλό σας μέσω ΜΜΕ.

Είναι και τεστ πειθαρχίας.

ΜΗΝ τους αφήνετε.

Έχουν βάλει αναμεταδότες πολλούς (και συναδέλφους μου) να σας τρομοκρατούν.

Όσοι γιατροί είναι γνώστες της παθοφυσιολογίας, απλά γελάνε με όλα αυτά!

Δεν μιλάμε για θεωρίες συνωμοσίας εδώ,αλλά για το ότι οι αριθμοί δεν βγαίνουν!

Οι αναλύσεις που διαβάζετε είναι αστείες.

Στατιστική γίνεται στην ιατρική ΜΟΝΟΝ σε ετήσια βάση!

Και φυσικά μπήκαν αυτόβουλα εκατομμύρια άνθρωποι – που ΔΕΝ τους αδικώ, λόγω φόβου και άγνοιας – να γίνουν φανατικοί υπέρμαχοι των θέσεων αυτών…

Είδατε κάτι περίεργο να συμβαίνει τριγύρω σας ιατρικώς;; (εκτός από το φόβο)

Είδατε φερ ειπείν το χάλι το προ 2 μηνών με τα σχολεία τα μισά άδεια από τη γρίπη;;

Σας έπεισαν με τις φράσεις “μεταδοτικότητα”, “περίεργος ιός” ;;

Γελοιοποίησαν τον κόσμο,βάζοντάς του μάσκες και γάντια στο άσχετο,για να μην κολλήσουν τον ‘φονικό ιό’!!!

Ξεπούλησαν τα αντισηπτικά και τα σαπούνια.

Εκθετική αύξηση..

500 κρούσματα.. που θα γίνουν και 5000!

Έλα….

Τώρα με αυτά που γράφω τι απομένει;

Θα με ξαναπάρετε τηλ οι γνωστοί να μην μιλώ στον κόσμο;

Ο εισαγγελέας θα κινηθεί αυτόνομα όπως είπατε

Ας πιστέψει λοιπόν ο κόσμος όποιον νομίζει.Έχετε τα ΜΜΕ.

Αν τα είχαμε οι άλλοι, θα ήταν αλλιώς

Θα διαλύσουν το σύμπαν, την οικονομία, τα πάντα για το τίποτα!

Για το καλό σου…..

Φυσικά και δεν φταίει αποκλειστικά η Ελληνική κυβέρνηση. Είναι θέμα παγκοσμιοποίησης.

Κλείστε τους μέσα

Δείξτε εικόνα.

Φοβίστε.

Μοιράστε φόβο θανάτου!

Ξάφνου όλα θα τελειώσουν και θα πουλήσουν την μεγάλη λύση.

Εμβόλιο..

Σκοτώνονται ανά την υφήλιο για την κυριαρχία…

Προσωπικά εγώ θα είμαι ΕΔΩ.

Όσο περνά από το χέρι μου θα λέω στον κόσμο την ΑΛΗΘΕΙΑ που πιστεύω.

Θα φροντίζω τους ασθενείς μόνιμα.

Θα ασχολούμαι με τις καρδιές των ανθρώπων, ΑΛΛΑ και με το πνεύμα και την ψυχή τους..

ΔΕΝ θα ρισκάραμε και ΔΕΝ θα παίζαμε με τους συνανθρώπους μας ΠΟΤΕ!

Έλληνες, να παραμείνετε ΕΝΩΜΕΝΟΙ

Μόνον αυτό λέω».